hu hu es es hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu lb id en hu en hu hu hu es hu hu
A ház karaktere - Kismélyvölgyi Vendégház
+36 70 392 6598 kismelyvolgy@mecsekszallas.hu
Organikus szállás “egyszerre” két helyen:
Pécs városában és a Mecsekben.
“Gyönyörű környezetben egy remekbe szabott kézműves ház”
Elhelyezkedése előnyösen „kétarcú”. Egyrészt a városközpont mindössze 10 percnyi autóúttal vagy helyi autóbusszal is elérhető,  másrész a küszöbön kezdődik a Mecsek erdősége. A hegy egy déli völgyében vagyunk, Orfű, Abaliget irányába átvezető autó-, kerékpár- és turistautak mentén.
Ezáltal városi programokhoz kapcsolódó szállásnak és természetkedvelő turistáknak egyaránt alkalmas, vagy csupán egy védett, nyugodt környezetben való pihenésre. Mindezt vendégeink véleménye erősíti meg.
Olvassa el az összes véleményt!
Természetközeli ház egy természetközeli helyen
Több, mint 2000m2-es telken újonnan építettük egy régi, már romosan álló ház helyére. Karakterét meghatározza, hogy építésénél igyekeztünk minél több természetes anyagot használni és láttatni a maguk természetes formájában. Ezt erősítik a hagyományos, kézi technológiák. Így kerültek a házba a látszó fafödém rönk gerendákkal, szélezetlen deszka borítással, a vályogvakolat földfestékekkel színezve, a szalmabála hőszigetelés, a tadelekt falfelületek, a füves zöldtető vagy a saját készítésű fabútorok. Ebbe a sorba illeszkedik a csempemozaik burkolás vagy a foltonfolt textíliák, mikor a kéz munkájával igyekszünk valami többletet adni egy ipari eredetű anyagnak. Jellemzőek az organikus formák, a rusztikus kivitel.
A ház környezettudatos jellege egyrészt a létrehozásból adódik, úgymint a természetes anyagok, már használt anyagok felhasználása, amik helyből vagy minél közelebbről kerültek beépítésre. Másrészt az épület a működésében is igyekszik kevés külső energiát felhasználni, inkább megújulókat. Jó hőszigetelés, benapozottság-árnyékolás, csapadékvizet jól felhasználó, tároló fűtető.
Így pl. nyáron légkondicionálás nélkül is kimondottan kellemes a ház klímája.
Nézze meg a szabad helyeinket
“Sokan illeték már a manapság divatos „öko-” vagy „bio-” jelzőkkel. Magam legszívesebben „kézművesháznak” nevezem, hiszen az épülettől a berendezésig a legtöbb részlet saját kézi munkával készült.”
Märcz Károly – tulajdonos, házigazda
“Sokan illeték már a manapság divatos „öko-” vagy „bio-” jelzőkkel. Magam legszívesebben „kézművesháznak” nevezem, hiszen az épülettől a berendezésig a legtöbb részlet saját kézi munkával készült.”
Märcz Károly – tulajdonos, házigazda
+36 70 392 6598
Pécs, Kismélyvölgy dűlő 56.
A weboldalt készítette: Anima Labor - kreatív stratégia és online marketing kivitelezés.